Oulun Musiikkijuhlat

Oulun Musiikkijuhlat on Oulun musiikkijuhlasäätiön vuosittain kevättalvella järjestämä musiikkifestivaali, joka täyttää kaupungin kansainvälisillä ja kansallisilla artistivierailla ja tarjoaa mieleenpainuvia konserttielämyksiä. Musiikkijuhlat alkoivat vuonna 1984 nimellä Madetojan Viikot, nykyisellä nimellä juhlat järjestettiin ensimmäisen kerran maaliskuussa 1991.

Musiikkijuhlien ohjelmistoon kuuluu laaja kirjo klassisen ja rytmimusiikin konsertteja sekä yhteistuotantoja, joissa nähdään myös nykysirkusta ja tanssia. Oulun Musiikkijuhlat -festivaalin lisäksi Oulun Musiikkijuhlasäätiö tuottaa konserttisarjoja ja yksittäisiä musiikkitapahtumia ympäri vuoden.

Oulun musiikkijuhlasäätiö 
Oulun musiikkijuhlasäätiö sr on kaupunginhallituksen vuonna 1990 perustama säätiö, jonka tehtävänä on järjestää vuosittain korkeatasoinen musiikkitapahtuma Oulussa. Säätiöllä on poliittinen hallitus, jonka kaupunginhallitus nimittää vaalikaudeksi kerrallaan. Oulun musiikkijuhlasäätiön hallituksen puheenjohtajana on toiminut vuoden 2021 alkaen Jenni Pitko ja varapuheenjohtajana Ari-Pekka Sirviö.

Taiteelliset johtajat 
1984–1991 Ari Angervo (Madetojan viikko) 
1991–1993 Seppo Kimanen
1994–2001 Ismo Siren
2002–2008 Mika Rännäli
2009–2012 Niko Kumpuvaara
2013–2021 Jaakko Kuusisto
2022 - Elina Vähälä ja Jukka Perko

Lähteet

Aiheesta muualla
Oulun Musiikkijuhlien internetsivut

Oulun tapahtumat
Musiikkitapahtumat Suomessa
Klassisen musiikin tapahtumat Suomessa
Oulun musiikki